เรียนสอบถามคุณเนื่องจากได้รับการผ่าตัดมดลูกและรังไข่มาเมื่อวันที่ 6 ส.ค. 62 อาการปกติแต่วันนี้รู้สึกเจ็บท้องตรงกลางเป็นระยะ สาเหตุเกิดจากกอะไรค่ะ
สวัสดีค่ะ หากแผลภายนอกสมานสนิทดีแล้ว ไม่มีอาการบวมแดง ไม่มีไข้ และอาการปวดท้องหายไปแล้ว ก็แสดงว่าแผลได้หายสนิทดีแล้วค่ะ ดังนั้น อาการเจ็บท้องตรงกลางที่เพิ่งมาเป็นในวันนี้ จึงน่าจะเกิดจากสาเหตุต่างๆ เช่น- กระเพาะอาหารและลำไส้อักเสบติดเชื้อโดยจะมีอาการคลื่นไส้ ออาเจียน หรือท้องเสียร่วมด้วย- กระเพาะอาหารอักเสบ โดยจะปวดบริเวณลิ้นปี่ หรือเหนือสะดือค่อนไปทางซ้าย และมักมีอาการท้องอืด อาหารไม่ย่อย คลื่นไส้ อาเจียน เรอบ่อย เป็นต้น- ไส้ติ่งอักเสบ อาการปวดจะเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และจะมีไข้ร่วมด้วย นอกจากนี้อาจมีท้องเสีย ท้องอืด อาเจียน เป็นต้น- กระเพาะปัสสาวะอักเสบ จะปวดบริเวณส่วนล่างของช่องท้องบริเวณตรงกลาง ร่วมกับมีอาการปัสสาวะแสบขัด ปัสสาวะบ่อย ปัสสาวะไม่สุด เป็นต้น- เกิดพังผืดขึ้นในช่องท้องน้อยที่เป็นผลจากการผ่าตัดมดลูกและรังไข่มาก่อน และทำให้เกิดอาการปวดท้องได้จากการที่พังผืดไปดึงรั้งอวัยวะภายในช่องท้องน้อย ซึ่งหากปวดไม่รุนแรง ปวดเป็นพักๆ แล้วหายไป ก็ไม่ได้อันตรายอะไรดังนั้น หากอาการปวดท้องยังเป็นไม่มา ปวดเป็นระยะๆ ไม่มีไข้ ไม่มีอาการอื่นๆ ก็ให้สังเกตอาการไปก่อน หากอาการปวดท้องเป็นมากขึ้นเรื่อยๆ หรือมีไข้ มีอาการอื่นๆ ร่วม ก็ควรไปพบแพทย์เพื่อหาสาเหตุค่ะ